DTAC ติดโผ “หุ้นยั่งยืน” 4 ปีซ้อน ตอกย้ำแผนธุรกิจแกร่ง-รับผิดชอบสังคมสิ่งแวดล้อม
DTAC ติดโผ "หุ้นยั่งยืน" 4 ปีซ้อน ตอกย้ำแผนธุรกิจแกร่ง-รับผิดชอบสังคมสิ่งแวดล้อม
DTAC ติดโผ "หุ้นยั่งยืน" 4 ปีซ้อน ตอกย้ำแผนธุรกิจแกร่ง-รับผิดชอบสังคมสิ่งแวดล้อม
12 ธ.ค. 2562

นางอเล็กซานดรา ไรช์ ประธานเจ้าหน้าที่บริหาร บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า ในฐานะที่ดีแทคเป็นส่วนหนึ่งของสังคม เราตระหนักถึงการมีส่วนร่วมในการสร้างความยั่งยืนต่อสังคมทั้งด้านสิ่งแวดล้อม เศรษฐกิจและสังคม ด้วยเหตุนี้ ดีแทคได้กำหนดให้ “การพัฒนาเพื่อความยั่งยืน (Sustainable development)” ถือเป็นหัวใจสำคัญของกลยุทธ์การดำเนินงานของดีแทค โดยแบ่งออกเป็น 2 พันธกิจ ได้แก่ ทำในสิ่งที่ถูกต้อง (Do the Right Thing) และเสริมสร้างศักยภาพสังคม (Empowering Societies) ผ่านการใช้เทคโนโลยีดิจิทัล
“ดีแทคได้มุ่งเน้นการสร้างการเติบโตอย่างยั่งยืนต่อสังคม โดยปัจจุบันได้ยึดแนวทาง “การสร้างคุณค่าร่วม”  (Creating Shared Value: CSV) ให้แก่ผู้มีส่วนได้ส่วนเสียและต่อสังคมไทย ซึ่งสอดคล้องกับพันธกิจของดีแทคในการ “เสริมสร้างศักยภาพสังคมไทย”โดยเฉพาะเป้าหมายการพัฒนาอย่างยั่งยืนของสหประชาชาติ ข้อที่ 10 คือ การลดความเหลื่อมล้ำ (UN Sustainable Development Goals 10 Reduced Inequalities)”   นางอเล็กซานดรา กล่าว
นอกจากนี้ ดีแทคยังมีความร่วมมือกับกลุ่มผู้มีส่วนได้ส่วนเสียในการจัดทำนโยบายการดำเนินงานด้านความยั่งยืน เพื่อให้การดำเนินธุรกิจของบริษัทสามารถสร้างผลกระทบเชิงบวกทั้งทางเศรษฐกิจ สังคมและสิ่งแวดล้อมได้อย่างแท้จริง โดยยึดหลักการตามมาตรฐานระดับสากล อาทิ ข้อตกลงโลกแห่งสหประชาชาติ (UN Global Compact) ปฏิญญาสากลว่าด้วยสิทธิมนุษยชน (UN Universal Declaration of Human Rights) และ อนุสัญญาหลักขององค์กรแรงงานระหว่างประเทศ (ILO Core Conventions) เป็นต้น โดยยึดหลักปฏิบัติสำคัญ 4 ประการ ดังนี้
ทั้งนี้ ดีแทคได้รับการคัดเลือกเข้าสู่รายชื่อ “หุ้นยั่งยืน” หรือ THSI โดยตลาดหลักทรัพย์แห่งประเทศไทยติดต่อกันเป็นปีที่ 4 ตอกย้ำถึงการดำเนินธุรกิจอย่างมีความรับผิดชอบของบริษัทอย่างจริงจัง ครอบคลุมมิติเศรษฐกิจ สังคมและสิ่งแวดล้อม